CELEX: 62018TN0484
Language: et
Date: 2018-08-14 00:00:00
Title: Kohtuasi T-484/18: 14. augustil 2018 esitatud hagi – XB versus EKP

15.10.2018   
            
            
               ET
            
            
               Euroopa Liidu Teataja
            
            
               C 373/14
            
         
      14. augustil 2018 esitatud hagi – XB versus EKP
      (Kohtuasi T-484/18)
      (2018/C 373/15)
      Kohtumenetluse keel: inglise
      
         Pooled
      
      
         Hageja: XB (esindajad: advokaadid L. Levi ja A. Champetier)
      
         Kostja: Euroopa Keskpank (EKP)
      
         Nõuded
      
      Hageja palub Üldkohtul:
      
                  —
               
               
                  tühistada 6. novembri 2017. aasta ja 4. detsembri 2017. aasta otsused, millega teatatakse hageja, et tal puudub õigus saada teatud toetuseid (majapidamistoetus, lapsetoetused, õppetoetused ja koolieelne toetus);
               
            
                  —
               
               
                  sellest tulenevalt mõista välja vastavad summad alates nõudes esitatud kuupäevadest koos viivitusintressiga (EKP määr + 2 punkti). Kohus peaks leidma, et parandusmaksed, mis ei puuduta kuud, mille jooksul need tehti, tuleks maksustada nii, nagu seda oleks tehtud siis, kui need oleks tehtud õigel ajal vastavalt määrusele (EMÜ, Euratom, ESTÜ) nr 260/68; (1)
                  
               
            
                  —
               
               
                  vajadusel tühistada 5. juuni 2018. aasta otsus, millega jäeti rahuldamata hageja 29. märtsi 2018. aasta kaebemenetluse algatamise taotlus;
               
            
                  —
               
               
                  vajadusel tühistada 2. veebruari 2018. aasta otsused, millega jäeti rahuldamata hageja 15. detsembri 2017. aasta taotlus kohtueelseks halduskontrolliks;
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et EKP poolt kohaldatavad lühiajalise töölepingu tingimused ja eeskirjad on õigusvastased (õigusvastasuse väide).
                  
                              —
                           
                           
                              EKP poolt kohaldatavad lühiajalise töölepingu tingimused ja eeskirjad rikuvad esiteks lapseõigusi ja perekonna kaitsmise ning mittediskrimineerimise põhimõtteid, mis on sätestatud Euroopa Liidu põhiõiguste hartas, teiseks ajutiste ja alaliste töötajate vahelise diskrimineerimise keelu põhimõtet ning kolmandaks maksumaksjate mittediskrimineerimise ja võrdsuse põhimõtet.
                           
                        
            
                  2.
               
               
                  Teine väide, et kuna EKP poolt kohaldatavate lühiajalise töölepingu tingimuste ja eeskirjade vastuvõtmisel ei peetud EKP töötajate esindajatega kohaselt nõu, on rikutud kollektiivseid õiguseid.
               
            
         (1)  Nõukogu 29. veebruari 1968. aasta määrus (EMÜ, Euratom, ESTÜ) nr 260/68, millega on kehtestatud Euroopa ühendustele makstavate maksude kohaldamise tingimused ja kord (EÜT L 56, 4.3.1968, lk 8; ELT eriväljaanne 01/01/lk 33).